text: La xarxa EQUO Jove rebutja la pujada de taxes universitàries - IniciativaVerds
  Arrel de la web > Informa't! > Notícies > La xarxa EQUO Jove rebutja la pujada de taxes universitàries
  La xarxa EQUO Jove rebutja la pujada de taxes universitàries
  La Xarxa Equo Jove rebutja la pujada de taxes universitàries aprovades en la Conferència General de Política Universitària a proposta del Ministre d'Educació, José Ignacio Wert i que moltes comunitats autònomes, titulars de la competència en matèria d'educació, estan disposades a aplicar.
  L'augment de taxes aprovat suposarà que el proper curs els estudiants universitaris hauran de pagar fins a 540 euros més per la seva matrícula. D'aquesta manera, els alumnes abonaran entre el 15 i el 25 per cent del que costa la seva plaça a la universitat, enfront del 10 per cent màxim que es pagava fins ara. Aquesta mesura se sumeixi a les aprovades a principis de setmana per retallar professors en educació primària i secundària, així com a la retallada de l'11 per cent en beques recollit als Pressupostos Generals de l'Estat. L'objectiu del Govern és retallar la despesa en educació fins a 3.000 milions d'euros aquest any.
  La Xarxa Equo Jove defensa un model de qualitat en l'ensenyament públic que parteixi de l'equitat i la igualtat d'oportunitats com a principi fonamental en la cerca de l'excel·lència. Les mesures anunciades ahir van en la direcció contrària a aquests objectius i, encara reconeixent que existeixen molts problemes a la universitat espanyola, creiem que així no es resoldran. La pujada de taxes provocarà que molts estudiants tinguin problemes el proper curs per poder pagar la seva matrícula, això els deixarà solament amb dues opcions possibles: abandonar els estudis o combinar-los amb un treball, la qual cosa podria afectar al seu rendiment acadèmic i situaria aquells amb rendes altes en una situació d'avantatge.
  El Govern de Mariano Rajoy, amb aquesta mesura, torna a incomplir la seva promesa electoral de no retallar en serveis públics bàsics com a sanitat i educació. A més, la Xarxa Equo Jove vol recordar que no és cert que les taxes universitàries espanyoles siguin de les més baixes d'Europa. Països com Àustria, Alemanya i Dinamarca, referents del Govern del Partit Popular en moltes matèries, compten amb mecanismes per a que la majoria d'estudiants universitaris no paguin taxes de matrícula, fins i tot per a l'educació pública de postgrau (que a Espanya té taxes d'entre 1.500 i 6.000 euros).
  Per a la Xarxa Equo Jove, l'educació, i especialment l'educació universitària, no és una despesa, sinó la millor inversió de futur que un país pot realitzar. Formar als nostres joves és l'única via per canviar el model productiu que ens ha portat a la crisi econòmica i a més del 50 per cent d'atur juvenil. La formació és l'únic camí per assegurar un millor futur per a tots els joves que van deixar d'estudiar per treballar en la construcció i que ara són els que més estan sofrint les conseqüències de la crisi.
  Finalment, la Xarxa Equo Jove vol informar que recolzarà a les mobilitzacions en contra de la pujada de taxes universitàries, així com totes aquelles orientades a la protecció i millora del sistema universitari espanyol, sempre que aquestes es realitzin seguint els principis d'equitat, accessibilitat, inclusió i excel·lència per tots i totes.